דיוויזיית הרגלים הרכובים האוסטרלית

250px
250px
דיוויזיית הרגלים הרכובים האוסטרלית (באנגלית: Australian Mounted Division) הייתה דיוויזיה שהוקמה במהלך מלחמת העולם הראשונה והורכבה מפרשים ורגלים רכובים מאוסטרליה ובריטניה. עיקר פעילות הדיוויזיה הייתה במערכה על סיני וארץ ישראל במהלכה השתתפה בקרבות מרכזיים בין 1917 ל-1918. פורקה ב-1919 לאחר סיום המלחמה.

== רקע ==
עם פרוץ מלחמת העולם הראשונה פנתה בריטניה לדומיניונים שהיו תחת חסותה בבקשת סיוע בלוחמים, ציוד ונשק. המדינות אליהן נעשתה הפנייה כללו, בין בשאר, את הודו, אוסטרליה, ניו זילנד ודרום אפריקה. ככלל ההיענות הייתה גבוהה כשעיקר המתגייסים היו מהודו (כ-1,000,000 חיילים) ואחריה אוסטרליה (כ-420,000 חיילים) וניו זילנד (כ-100,000 חיילים).

החיילים האוסטרלים והניו זילנדים שהתגייסו הוצבו במספר דיוויזיות ייעודיות שכונו אנזא"ק (ANZAC - Australian and New Zealand Army Corps). עיקר כוח זה לחם במערכת גליפולי ובחזית המערבית אולם יחידות רכובות שלו לחמו גם במערכה על סיני וארץ ישראל. בין יחידות אנזא"ק שלחמו בחזית ארץ ישראל הייתה גם דיוויזיית הרגלים הרכובים האוסטרלית.

רגלים רכובים היו חיילים הלוחמים כרגלים אולם מתנייעים ליעדם על גבי סוסים. סוג זה של חיילים, שהיה נפוץ לפני מלחמת העולם הראשונה ובמהלכה, החל להצטמצם לאחר המלחמה כשהצבא החל לנייד חיילי רגלים על גבי כלי רכב משוריינים.

== ההיסטוריה של הדיוויזיה ==
=== הקמתה ===
דיוויזיית הרגלים הרכובים האוסטרלית הוקמה במצרים בינואר 1917 תחת השם "דיוויזיית הרגלים הרכובים האימפריאלית" (Imperial Mounted Division) ובפיקודו של מייג'ור גנרל הנרי הודג'סון. עם הקמתה נכללו בה 4 בריגדות:
* בריגדת הפרשים הקלים השלישית שהורכבה מחיילים אוסטרלים. השתייכה בתחילת המערכה על סיני וארץ ישראל לדיוויזיית הרגלים הרכובים אנזא"ק ובינואר 1917 הצטרפה לדיוויזיה האוסטרלית.
* בריגדת הפרשים הקלים הרביעית שהורכבה גם היא מחיילים אוסטרלים. הבריגדה הוקמה בינואר 1917 מרגימנטים שפעלו בזירת ארץ ישראל לאחר שפורקה שנה קודם.
* בריגדת הרגלים הרכובים החמישית "יומנרי" שהורכבה מחיילים בריטים. הבריגדה הוקמה בינואר 1917 מרגימנטים שפעלו לפני כן במצרים ובמערכה בגליפולי.
* בריגדת הרגלים הרכובים השישית "יומנרי" שהורכבה גם היא מחיילים בריטים. הבריגדה הוקמה בינואר 1917 מרגימנטים שפעלו לפני כן בחזית המערבית
הדיוויזיה הוכפפה ל"שדרת המדבר" בפיקודו של גנרל פיליפ צ'טווד.

=== קרבות "דיוויזיית הרגלים הרכובים האימפריאלית" ===
תחת השם "דיוויזיית הרגלים הרכובים האימפריאלית" לחמה הדוייוזיה בקרבות הבאים:
* קרב עזה הראשון (מרץ 1917) במהלכו פעלה הדיוויזיה, יחד עם דיוויזיית הרגלים הרכובים אנזא"ק, ממערב לרצועת עזה.
* קרב עזה השני (אפריל 1917) במהלכו פעלה הדיוויזיה ממערב לרצועת עזה. בקרב זה סבלה הדיוויזיה מכ-550 חללים ופצועים.
* קרב באר שבע (אוקטובר 1917) במהלכו פעלה הדיוויזיה ממערב לבאר שבע.
* מרדף פלשת (נובמבר 1917) במהלכו סייעה בריגדה של החטיבה לכבוש את הוג' (8 בנובמבר), עמידה בפני מתקפת נגד טורקית באזור תל א-ספי (12 בנובמבר) וכיבוש לטרון (16 בנובמבר).
* קרב עבר הירדן השני (מאי 1918) במהלכו כבשה הדיוויזיה את א-סאלט ותקפה את שונת נימרין לפני שאולצה לסגת.

=== קרבות "דיוויזיית הרגלים הרכובים האוסטרלית" ===
ביולי 1918 שונה שם הדיוויזיה ל"דיוויזיית הרגלים הרכובים האוסטרלית". במקביל שונה גם הרכב הדיוויזיה שהפכה לדיוויזיה אוסטרלית במלואה שהבריגדה הרכובה החמישית האוסטרלית הצטרפה לדיוויזיה בעוד ששתי בריגדות היומנרי הבריטיות הועברו לדיוויזיות אחרות. בהרכב חדש זה נלחמה הדויוויזיה בקרבות הבאים:
* קרב סמח' (ספטמבר 1918) בו נלחמו 2 רגימנטים של הבריגדה הרביעית (ה-11 וה-12) מול כוחות טורקים שהתבצרו בתחנת הרכבת. בהמשך אותו קרב כבשו כוחות הדיוויזיה גם את טבריה.
* קרב גשר בנות יעקב (ספטמבר 1918) בו נלחמו שלושת הבריגדות של הדיוויזיה על מנת לכבוש את מעברי הירדן בגשר בנות יעקב וסביבותיו.
* כיבוש דמשק (אוקטובר 1918) במהלכו איגפה הדיוויזיה את דמשק ממערב ומצפון כדי לחסום הגעת תגבורת ובריחה של חיילים טורקים מהעיר.

=== סיום המלחמה ופירוק הדיוויזיה ===
לאחר כיבוש דמשק המשיכה דיוויזיית הפרשים החמישית לעבר העיר חלב אותה כבשה ב-26 בנובמבר 1917. יחידות הדיוויזיה פתחו במרדף מצפון לעיר אחרי הטורקים הנסוגים אולם תקלו בהתנגדות חזקה. הפיקוד הבריטי הורה לדיוויזיית הרגלים הרכובים האוסטרלית לצאת לעזרה. הדיוויזיה יצאה צפונה ב-27 באוקטובר והגיעה עד חומס כשהוכרזה הפסקת אש.

הדיוויזיה נשארה בארץ ישראל עד פירוקה במאי 1919.

==ראו גם==
* יד אנזא"ק
* שדרת המצעדים אנזא"ק
* אנדרטת אנזא"ק
* המרכז להנצחת חיילי אנז"ק בבאר שבע
* היסטוריה צבאית של אוסטרליה
* חיל המשלוח המצרי (1916)

== לקריאה נוספת ==
* ג'ון גריינג'ר, "הלחימה על ארץ ישראל-1917", הוצאת מודן והמעבדה התפיסתית באגף המבצעים של הוצאת משרד הביטחון, 2012
* פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007

<div class="mw-content-ltr">
* 
* 
* 
* 
* 
* 
* 
* 
* 
* 
* 
* 

</div>

== קישורים חיצוניים ==

* [https://aif.adfa.edu.au/OrderOfBattle/Australian_Mounted_Division.html דיוויזיית הרגלים הרכובים האוסטרלית], באתר aif.adfa.edu.au
* [https://www.awm.gov.au/collection/U50975 דיוויזיית הרגלים הרכובים האוסטרלית], באתר awm.gov.au
* [https://anzacportal.dva.gov.au/wars-and-missions/ww1/military-organisation/australian-imperial-force/australian-light-horse דיוויזיית הרגלים הרכובים האוסטרלית], באתר אנזא"ק
* [https://www.longlongtrail.co.uk/army/order-of-battle-of-divisions/australian-mounted-division/ דיוויזיית הרגלים הרכובים האוסטרלית], באתר longlongtrail.co.uk

== הערות שוליים ==

קטגוריה:ארץ ישראל במלחמת העולם הראשונה
קטגוריה:יחידות צבא אוסטרליות במלחמת העולם הראשונה
קטגוריה:יחידות צבא בריטיות במלחמת העולם הראשונה